আরেক উদ্যোক্তা মানিক দাসের কারখানায় কর্মচারী তিনজন। তিনি যে পণ্য তৈরি করেন তা এখানেই বিক্রি করেন। বাইরে বাকিতে পাইকারদের কাছে পণ্য বিক্রি করলে টাকা উদ্ধার করতে খুব সমস্যায় পড়তে হয়। যে কারণে এখন নিজের দোকানেই জুতা ও স্যান্ডেল বিক্রি করেন। কি ধরনের জুতা-স্যান্ডেল তারা বিক্রি করেন জানতে চাইলে তিনি বলেন, মানুষ এখন চীনা স্যান্ডেলের প্রতি বেশি আগ্রহী। যে কারণে তারা এ জাতীয় জুতা-স্যান্ডেল তৈরি করেন। তাদের তৈরি জুতা-স্যান্ডেল চীন থেকে আসা পণ্যের চেয়ে টেকসই বলে দাবি করেন তিনি। এখানে ৩০০ থেকে ৮০০ টাকা দামের স্যান্ডেল ও ৮০০ থেকে ২ হাজার টাকার মধ্যে জুতা পাওয়া যায়।